text: forligelighedsprøve
  
  publiceret: 2016-09-16 14:12:51+02:00
  Forligelighedsprøve, laboratorieundersøgelse, der skal foretages umiddelbart før hver blodtransfusion. Efter at man har sikret sig, at donorblodet og modtageren af blodtransfusionen har samme blodtype, blandes blodlegemer fra donorblodet med blodserum fra modtageren på et objektglas eller i et lille reagensglas.
  Ved manglende forligelighed forekommer der sammenklumpning (agglutination) af blodlegemerne, hvorved blandingen får et grynet udseende.